Diari Oficial de la Generalitat Valenciana


Sumari del DOGV 3814, del 14-08-2000 (2000/6766)

Informació pública de la suspensió de l'atorgament de llicències d'activitat i d'obres per a l'establiment de l'ús detallat de comerç mitjà al nucli urbà de la població.
-------------------------------------------------------------------------------------------------------------------------------------------------------------------------

### Dades del document

Número de DOGV
:   3814

Data del DOGV
:   14-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6766


Organisme emissor
:   Ajuntament de la Pobla de Vallbona

Tipus de document
:   Anunci

Informació pública de la suspensió de l'atorgament de llicències d'activitat i d'obres per a l'establiment de l'ús detallat de comerç mitjà al nucli urbà de la població. [2000/F6766]
  
Amb la finalitat d'impedir usos o activitats que pogueren resultar contràries a les determinacions del pla general en fase de revisió, el Ple de l'ajuntament, en la sessió extraordinària del dia 4 d'agost de 2000, va adoptar, entre altres, l'acord següent, la part dispositiva del qual és la següent:
  
Primer
  
Acordar la suspensió de l'atorgament de llicències d'activitat i d'obres per a l'establiment de l'ús detallat comercial, en la categoria de comerç mitjà, al nucli urbà de la població, segons la delimitació establida pel pla general, exclosos aquells terrenys inclosos en la unitat d'execució J, clau 2.1.
  
Segon
  
La suspensió de llicències acordada implicarà, també, la d'acords aprovatoris de nous programes a les zones afectades, sempre que aquests programes pretenguen l'establiment de l'ús detallat comercial, en la categoria de comerç mitjà.
  
Tercer
  
La suspensió acordada s'extingirà, en qualsevol cas, en el termini d'un any, tret que s'haguera produït dins d'aquest termini l'acord de sotmetre al període d'informació pública el pla general de la Pobla de Vallbona. En aquest cas la suspensió es mantindrà per a l'àrea esmentada i per a totes aquelles les noves determinacions de planejament de les quals suposen la modificació de l'ordenació urbanística, i s'extingiran definitivament els seus efectes transcorreguts dos anys des de l'adopció del present acord.
  
Quart
  
Els peticionaris de llicències sol·licitades amb anterioritat a la suspensió tindran dret a ser indemnitzats del cost oficial dels projectes y a la devolució dels tributs i càrregues satisfets a causa de la sol·licitud, sempre que aquesta fóra conforme amb l'ordenació urbanística vigent en el moment en què va ser efectuada i resultara denegada per incompatibilitat amb el nou planejament. Només en el cas d'existència de cèdula de garantia urbanística o ordre d'execució serà procedent, a més, la indemnització dels altres perjudicis irrogats pel canvi de planejament.
  
Cinqué
  
Publicar aquest acord en el Diari Oficial de la Generalitat Valenciana i donar trasllat d'aquest a la conselleria competent en matèria d'ordenació del territori.
  
Cosa que es fa pública en compliment del que s'estableix en l'article 57.1.A) de la Llei 6/1994, de 15 de novembre, Reguladora de l'Activitat Urbanística.